  Наталья Тетерина Ижкарысь удмурт кылын егит гожъяськисьёс «Кенеш» журналэн радъям кружокын Удмурт Элькунысь лулчеберет удысысь дано ужасьлэн Олег Четкарёвлэн кивалтэм улсын кыллэн чеберлыкез бордын ужало. Ужрад толэзьлы быдэ журналлэн редакцияз ортче. Таяз радэ пумиськон 26-тӥ оштолэзе радъяськиз. Со сярысь ивортодэтъя «Удмуртия» агентстволы «Кенешлэн» валтӥсь редакторез Ольга Бородина вераз. Ми татын кыл бордынгес ужаны дышетӥськом, кыллэсь чеберлыксэ чакласа, кыллэсь радлыксэ чакласа, стилез шонер радъямын мед луоз. Тани чебер но кадь гожтэмын, но куке кыллэн радлыкез сурамын, интыязы со кылъёс уггес сыло, сое лыдӟыны но секыт Ольга Бородина, «Кенеш» журналлэн валтӥсь редакторезКызьы шуэ кружоке одӥгез пыриськись, Ижкарысь техникая кун университетын дышетскись Евгений Александров, со бадӟым классъёсысен ик гожъяське ни. Озьы ке но, солы литература удысын трос мар бордын ужано на.  Трос мар пумысь ужано, малы ке шуоно татын кылзӥськыса адямиослэсь, валась адямиослэсь, кызьы мар кулэ луыны, сыӵе малпан (кылдэ - ред.) — мынам гожъяськем чик уг луы шуыса. Мон удмурт кылын ӧжыт лыдӟиськисько бере, соин ик удмурт кылын малпанме умой, чылкыт гожтыны туж секыт Евгений Александров, егит гожъяськисьОльга Бородиналэн кылъёсызъя, егит гожъясьёслы сяна, соос ёрос газетъёсысь удмурт кылын гожъясьёс понна но толэзьлы быдэ дышетсконъёс радъяло. Озьы ик журналысь ӧнерчиос ёросъёсысь литературая огазеяськонъёсы потало. «Кылем арын ми потамы Алнаше, «Ошмессин» отын литературая огазеяськонзы вань, отчы потамы. Быдӟымсурдэ потамы Можга ёросысь. Туэ трос потамы ни — Шаркан ёросэ гожъяськись авторъёс доры, Як-Бӧдья ёросэ, Можга ёросэ озьы ик», — ивортӥз валтӥсь редактор. Ватсалом, егит гожъясьёслы но ёросъёсысь удмурт журналистъёслы кружокъёс «Кенеш» журналэн кыкетӥ арзэ радъясько ни. Дышетсконлэн пайдаез егит гожъясьёслэн ужъёссылэн ӟечлыказ адӟиське, пусйиз Ольга Бородина. Тегъёс: Лулчеберет Ижкар Литература егитъёс Удмуртия Мерлык гожъясьёс  